Sidste år handlede det om kilometer. Året der før handlede det om tegninger. I år kan landets børn udføre gode gerninger, hvis de vil deltage i Danmarks Indsamling 2012. For hver god gerning, som børnene gør, giver LEGO Fonden 25 kroner, som støtter afrikanske børn på flugt. Det er landets biblioteker, LEGO Fonden, Dansk Skoleidræt og Ramasjang, der sammen står for børnenes indsamling. Også på Aalborg Bibliotek kan børn deltage i indsamlingen. - Vi har allerede oplevet, at børnene går meget op i at kunne støtte landsindsamlingen samtidig med, at de føler, at de i fællesskab kan samle rigtigt mange penge ind. Jeg håber, at vi også i år kan være med til at vise, hvor mange børn i Aalborg Kommune, der vil hjælpe, siger Maria Sjøblom, der er områdeleder for hovedbiblioteket og børnebibliotekstilbuddet i Aalborg. Hvis du vil deltage, så skal du ud over gøre en god gerning for andre. Derefter dokumenterer du din gode gerning på et skema, som du afleverer på børnebiblioteket.

Opsummering:
Børn kan på Aalborg Bibliotek deltage i Danmarks Indsamling 2012 ved at gøre gode gerninger.